ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670038499

ขอให้ปรับปรุงพฤติกรรมที่ไม่เหมาะสมในการปฏิบัติหน้าที่ของเจ้าหน้าที่ ประจำสำนักงานเขตประเวศ กรุงเทพมหานคร เนื่องจากผู้ร้องแจ้งว่าวันที่ 1 ตุลาคม 2567 เวลาประมาณ 15.00 น. ได้มีเจ้าหน้าที่ของสำนักงานเขตประเวศ จำนวน 3 คน ประกอบด้วยบุคคลที่ 1 เป็นเจ้าหน้าที่เพศชาย (ไม่ทราบชื่อ) อายุประมาณ 50 ปี บุคคลที่ 2 เป็นเจ้าหน้าที่เพศหญิง (ไม่ทราบชื่อ) อายุใกล้เคียงกับบุคคลที่ 1 และบุคคลที่ 3 เป็นเจ้าหน้าที่เพศหญิง (ไม่ทราบชื่อ) อายุประมาณ 22 ปี (โดยบุคคลที่ 3 ไม่มีพฤติกรรมที่ไม่เหมาะสมแต่อย่างใด เพียงกล่าวถึงเท่านั้น) โดยเจ้าหน้าที่ทั้ง 3 คน ได้ลงพื้นที่มาที่บ้านของผู้ร้อง บริเวณบ้านเลขที่ ..../... ชุมชนมหาดไทย 5 หมู่ที่ 10 แขวงดอกไม้ เขตประเวศ กรุงเทพมหานคร เพื่อเข้ามาตรวจสอบและส่งมอบถุงยังชีพ ประกอบด้วย มาม่า , ข้าวสาร และน้ำดื่มให้แก่ผู้ร้อง ซึ่งหลังจากที่ได้รับมองสิ่งของเจ้าหน้าที่ทั้งบุคคลที่ 1 และ2 เริ่มมีพฤติกรรมที่ไม่เหมาะสมในการให้บริการประชาชน คือมีการดุด่าต่อว่าผู้ร้อง โดยเจ้าหน้าที่เพศชายมีการเอามือจับเอวและชี้หน้าด่าผู้ร้อง และบอกผู้ร้องว่า "ร้องเรียนบ่อยมาก เดี๋ยวเรื่องนั้นเดี๋ยวเรื่องนี้" และก็พูดในลักษณะทำให้ผู้ร้องเสียหายอีกมากมาย ทำให้ผู้ร้องรู้สึกอับอายต่อประชาชนในพื้นที่ใกล้เคียง ซึ่งผู้ร้องเพียงแค่ต้องการความช่วยเหลือ เพราะต้องอยู่ตัวคนเดียวไม่มีญาติพี่น้องและได้รับความทุกข์ยาก มีความลำบาก แต่เจ้าหน้าที่ทั้ง 2 กลับมาซ้ำเติม ส่งผลให้ผู้ร้องไม่พึงพอใจเป็นอย่างมากจากการแสดงพฤติกรรมดังกล่าวของเจ้าหน้าที่ฯ (บันทึกข้อมูลตามผู้ร้องแจ้ง) จึงประสงค์ให้หน่วยงานที่เกี่ยวข้องดำเนินการตรวจสอบและปรับปรุงพฤติกรรมที่ไม่เหมาะสมของเจ้าหน้าที่บุคคลดังกล่าวต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata